**Предмет**: Одговори понуђачима на питање у вези са припремањем понуде

У поступку јавне набавке ЈН бр. 3/2017 (предмет јавне набавке је штампа часописа „Елементи“), као заинтересовано лице, дана 24.02.2017. године, више заинтересованих лица је тражило појашњења и додатне информације у вези са припремањем понуде.

Сходно члану 63. став 3. Закона о јавним набавкама, достављане су тражене информације и појашњења.

**Питање**: Да ли је штампа књижног блока у марго (до краја формата) или има белу маргину?

**Одговор**: Часопис има маргине али је штампа књишког блока у марго.

**Питање**: Да ли можете да ми појасните шта значи увез у блок једне преклопне стране (за сваки од бројева)? Да ли сте мислили да корица има један преклоп ако има колики је тај преклоп? Ако нисте на то мислили, дајте ми додатну информацију и спецификацију.

**Одговор**: Мисли се на то да се једна страна у књишком блоку, не корица, ради са преклопом. Штампа се на папиру од две ширине странице и савија тако да препуст буде са једне стране, па се сече и онда увезује заједно са свим другим страницама. У часопису ова страна онда стоји савијена, заклопљено и читалац може да је отклопи. Ова једна страна се планира од броја до броја и може бити у сва 4 четири броја.

**Питање:** Поклон за читаоце ви обезбеђујете, наше је само да га убацимо у фолију са одтампаним часописом?

**Одговор:** Да.

**Питање:** Колико страна има тај часопис који се штампа спот бојом, и којом спот бојом? Пошто сте у спецификацији навели да се штампа 4/4, нисте навели да има још један пролаз. Молим за појашњење.

**Одговор:** Часопис „Елементи“ имају 96 страна. Штампају се 4/4. У једном од четири броја само један табак ће имати пети пролаз.

За Комисију за јавну набавку

Слободан Јевтић